
		VÝZVA	

Poskytovateľ Ministerstvo investícií, regionálneho rozvoja a informatizácie Slovenskej republiky ako riadiaci orgán pre Program Slovensko
vyhlasuje výzvu na predkladanie žiadostí o poskytnutie nenávratného finančného príspevku
	Identifikácia výzvy

	Názov výzvy
	Financovanie projektov technickej pomoci oprávneného prijímateľa MIRRI SR a oprávnených partnerov[footnoteRef:1] VÚC - 2[footnoteRef:2] [1:  Ustanovenia tejto výzvy, prílohy tejto výzvy a súvisiace dokumenty k tejto výzve sa podľa potreby primerane vzťahujú aj na partnera.]  [2:  Zoznam oprávnených partnerov je uvedený v podmienke poskytnutia príspevku s názvom Oprávnenosť žiadateľa a partnera.] 


	Kód výzvy
	PSK-MIRRI-971-2025-TP-EFRR

	Priorita
	7P1. Technická pomoc EFRR

	Špecifický cieľ
	Technická pomoc

	Opatrenie
	Nerelevantné pre projekty technickej pomoci

	Výška finančných prostriedkov určených na vyčerpanie vo výzve (zdroj EÚ)
	4 850 020,42 EUR

	Výška finančných prostriedkov určených na vyčerpanie vo výzve (všetky zdroje)
	6 935 536,12 EUR

	Schéma štátnej pomoci/Schéma pomoci de minimis (ak relevantné)
	Nerelevantné pre projekty technickej pomoci



	Stručný cieľ výzvy

	Cieľom výzvy je urýchlenie implementácie fondov EÚ a zvýšenie jej kvality prostredníctvom zabezpečenia stabilných, kvalitných a odborne zdatných AK vrátane ich adekvátneho vybavenia a podpory.
Hlavná aktivita bude zameraná na financovanie administratívnych kapacít a zamestnancov vykonávajúcich činnosti na základe dohôd o prácach vykonávaných mimo pracovného pomeru uzatvorených podľa Zákonníka práce, ktorí vykonávajú činnosti súvisiace s implementáciou fondov EÚ.




	Časové vymedzenie výzvy

	Typ výzvy
	otvorená

	Dátum vyhlásenia výzvy
	18.12.2025

	Dátum uzavretia výzvy alebo iná skutočnosť, na základe ktorej sa výzva uzavrie
	Výzva sa uzavrie z dôvodu vyčerpania disponibilných finančných prostriedkov alebo na základe riadne odôvodneného rozhodnutia poskytovateľa z dôvodu zabezpečenia riadnej fyzickej a/alebo finančnej implementácie programu (napr. z dôvodu nedostatočného dopytu zo strany žiadateľa).

Presný dátum uzavretia výzvy zverejní poskytovateľ na webovom sídle www.eurofondy.gov.sk, prostredníctvom informačného monitorovacieho systému (ďalej len „ITMS21+“) na webovom sídle https://portal.itms21.sk a zároveň zašle informáciu na kontaktnú            e-mailovú adresu uvedenú v Žiadosti o nenávratný finančný príspevok (ďalej aj „ŽoNFP“).



	Financovanie projektu

	Miera spolufinancovania (intenzita pomoci) žiadateľa/partnera
	Poskytovateľ zabezpečí financovanie projektu v súlade s pravidlami Stratégie financovania  EFRR, ESF+, KF, FST a ENRAF na programové obdobie 2021 – 2027 https://www.mfsr.sk/sk/financne-vztahy-eu/povstupove-fondy-eu/programove-obdobie-2021-2027/strategia-financovania-efrr-esf-kf-fst-enraf-2021-2027/) nasledovne[footnoteRef:3]: [3:  Z dôvodu uplatňovania zdroja pro-rata pre projekty technickej pomoci podporované z EFRR a ESF+ sú intenzity financovania zdroja EÚ a národných zdrojov upravené podľa Stratégie financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027 (ďalej len „Stratégia financovania“) v alikvótnom pomere k celkovým výdavkom, pričom platí, že príspevok prijímateľa (ostatné subjekty mimo pravidiel štátnej pomoci a pomoci de minimis) ostáva vo výške minimálne 8 %.] 


	
    Kategória 
       prijímateľa 

Zdroj 
financovania 
	1b) ostatné subjekty mimo pravidiel štátnej pomoci a pomoci de minimis

	Zdroje EÚ
	EFRR
	  69,93%

	Národné zdroje
	Štátny rozpočet
	15,33%

	
	Pro-rata
	 6,74%

	
	Partner
	 8,00%

	Celkové výdavky
	Spolu
	 100,00%



Intenzity pomoci žiadateľa a partnera
Žiadateľ preberá mieru spolufinancovania (intenzitu pomoci), ktorá je podľa Stratégie financovania priradená partnerovi (viď tabuľka vyššie). Týmto postupom žiadateľ aj partner dodržia výšku vyčlenenej alokácie[footnoteRef:4]. [4:  Tabuľka s alokáciami sa nachádza v „Ďalšie skutočnosti týkajúce sa poskytnutia príspevku“ s názvom Oprávnenosť výdavkov.] 


Zdroj pro-rata
V prípade realizácie operácií s prínosom pre obe kategórie regiónov, tzn. pre menej rozvinuté regióny a aj viac rozvinuté regióny zároveň, financovanie operácií z alokácie príslušnej kategórie regiónov závisí od prínosu/prospechu operácií pre danú kategóriu regiónu/regiónov (nevzťahuje sa na implementáciu operácií ESF+ v zmysle čl. 63 ods. 3 nariadenia (EÚ) 2021/1060). Tieto operácie sú financované na princípe pro-rata. Princíp pro-rata  je zohľadnený aj v prípade tejto výzvy nakoľko oprávneným územím pre aplikáciu alokácie technickej pomoci je celé územie Slovenskej republiky, čo vyplýva zo spôsobu implementácie prostriedkov technickej pomoci, štruktúry technickej pomoci a prepojenosti jednotlivých subjektov jej implementácie a ich vzájomným spolupôsobením. Prostriedky vyčlenené na technickú pomoc sú určené na budovanie kvalitných administratívnych kapacít pre efektívnu implementáciu zdrojov EÚ na celom oprávnenom území a pre celé oprávnené územie a to napriek tomu, že väčšina administratívnych kapacít implementujúcich zdroje EÚ sa nachádza v území viac rozvinutého regiónu.

	Fond
	Európsky fond regionálneho rozvoja



	Podmienky poskytnutia príspevku[footnoteRef:5] (ďalej aj ako „PPP“) [5:  Podmienky poskytnutia príspevku vzťahujúce sa na žiadateľa sa primerane vzťahujú aj na partnera.] 

Podmienky poskytnutia príspevku (ďalej ako „PPP“) predstavujú súbor podmienok, ktoré sú konkrétne určené v tejto výzve. Overenie splnenia PPP je nevyhnutnou podmienkou pre vydanie rozhodnutia o schválení ŽoNFP. PPP sa uplatňujú aj počas obdobia realizácie projektu v závislosti od ukončenia ich uplatniteľnosti.

	Oprávnenosť žiadateľa a partnera
	V rámci tejto výzvy je oprávneným žiadateľom Ministerstvo investícií, regionálneho rozvoja a informatizácie Slovenskej republiky (v texte aj „MIRRI SR“).
Partneri
Samosprávny kraj ako právnická osoba podľa zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov.
Oprávneným partnerom v rámci tejto výzvy sú:
· Banskobystrický samosprávny kraj
· Košický samosprávny kraj
· Nitriansky samosprávny kraj
· Žilinský samosprávny kraj
Ak je osoba konajúca v mene oprávneného žiadateľa odlišná od štatutárneho orgánu žiadateľa, musí byť riadne splnomocnená, resp. poverená na výkon predmetných úkonov.
Forma preukázania splnenia PPP zo strany žiadateľa: Údaje uvedené vo formulári ŽoNFP, časť 1. Identifikácia žiadateľa. Údaje uvedené vo formulári ŽoNFP, časť 2. Identifikácia partnera.
Plnomocenstvo pre zastupovanie vo veci ŽoNFP - relevantné, ak je osoba konajúca v mene oprávneného žiadateľa odlišná od štatutárneho orgánu.
Spôsob overenia splnenia PPP zo strany poskytovateľa: Na základe údajov poskytnutých v rámci dokumentácie ŽoNFP; ITMS21+;
Plnomocenstvo pre zastupovanie vo veci ŽoNFP - relevantné, ak je osoba konajúca v mene oprávneného žiadateľa odlišná od štatutárneho orgánu.
Ukončenie uplatniteľnosti PPP: Do skončenia trvania rozhodnutia o schválení ŽoNFP[footnoteRef:6]. [6:  Slovné spojenie „skončenie trvania rozhodnutia o schválení žiadosti o poskytnutie NFP“ nezahŕňa výnimky podľa bodu 6 vzoru Rozhodnutia o schválení žiadosti o poskytnutie NFP pre niektoré články Prílohy č. 1 Rozhodnutia, ktoré majú osobitne stanovenú účinnosť.] 


	Oprávnenosť aktivít projektu
	Hlavná aktivita projektu musí byť vo vecnom súlade s oprávnenou akciou, na realizáciu ktorej je vyhlásená táto výzva. Oprávnený na poskytnutie príspevku je výlučne projekt, ktorý svojou aktivitou spadá do oprávneného typu akcie/hlavnej aktivity v rámci nasledovnej oblasti podpory[footnoteRef:7]:  [7:  V prípade projektov technickej pomoci sú názvy akcií totožné s názvami hlavných aktivít.] 

Zabezpečenie kvalitných AK na všetkých úrovniach riadenia, implementácie, kontroly, auditu, boja proti korupcii a podvodom, pri monitorovaní dodržiavania zásady DNSH, vrátane podpory AK na regionálnej úrovni a pri investíciách na podporu MRK, ktoré sú nevyhnutné pre napĺňanie stratégií
Oprávnená akcia/hlavná aktivita: 
a) Financovanie AK – regionálna úroveň (zameranie hlavnej aktivity: financovanie zabezpečenia výkonu odborných činností AK na regionálnej úrovni)
Podpora z TP sa neposkytne na projekty, ktoré sa fyzicky dokončili alebo plne realizovali ešte pred predložením žiadosti o financovanie v rámci P SK, bez ohľadu na to, či boli vykonané všetky súvisiace platby.
Forma preukázania splnenia PPP zo strany žiadateľa: Údaje uvedené vo formulári ŽoNFP, časť 7. Popis projektu, 9. Harmonogram realizácie aktivít, 10. Merateľné ukazovatele projektu, 11. Rozpočet projektu  a údaje poskytnuté v rámci nasledovných príloh ŽoNFP: 
· Opis projektu – vzor uvedený v prílohe č. 2 výzvy;
· Opis štátnozamestnaneckého miesta – vzor uvedený v prílohe č. 4 Usmernenia k realizácii projektov TP, resp. iný dokument obsahujúci popis pracovných činností zamestnanca, resp. pracovného miesta (výkon práce vo verejnom záujme);
· Zoznam pracovných pozícií – vzor uvedený v prílohe č. 3 Usmernenia k realizácii projektov TP.
Spôsob overenia splnenia PPP zo strany poskytovateľa: Na základe údajov poskytnutých v rámci dokumentácie ŽoNFP.
Ukončenie uplatniteľnosti PPP: Do skončenia trvania rozhodnutia o schválení ŽoNFP[footnoteRef:8]. [8:  Pozri poznámku pod čiarou č. 6.] 


	Podmienka splnenia kritérií pre výber projektov
	Žiadateľ je povinný preukázať splnenie relevantného kritéria pre výber projektov uvedeného v prílohe č. 3 výzvy Kritériá pre výber projektov.
Doplňujúce informácie k zneniu vylučujúceho kritéria HP:          
Projekt musí byť v súlade s horizontálnymi princípmi, ktoré sú definované v čl. 9 nariadenia o spoločných ustanoveniach[footnoteRef:9],                                s prihliadnutím na dodržiavanie zásady rovnakého zaobchádzania                    a aktívneho podporovania mužov a žien vo všetkých aktivitách                         a činnostiach, najmä ak ide o prístup k zamestnaniu, odmeňovanie              a pracovný postup, odborné vzdelávanie a pracovné podmienky.  [9:  https://eur-lex.europa.eu/legal-content/SK/TXT/?uri=CELEX%3A32021R1060] 

V projektoch je potrebné odstraňovať bariéry a zabraňovať všetkým formám diskriminácie, vytvárať podmienky, ktoré zohľadňujú špecifické potreby rozmanitých skupín obyvateľstva a zabezpečiť prístupnosť fyzického prostredia, dopravy, informácií a verejných služieb pre osoby so zdravotným postihnutím, v súlade s čl. 9 Dohovoru OSN o právach osôb so zdravotným postihnutím[footnoteRef:10]. [10: https://www.mpsvr.sk/files/slovensky/uvod/legislativa/socialna-pomoc-podpora/dohovor-osn-pravach-osob-so-zdravotnym-postihnutim-opcny-protokol-sk-aj.pdf] 

Forma preukázania splnenia PPP zo strany žiadateľa: Žiadateľ preukazuje splnenie PPP prostredníctvom formulára ŽoNFP, časť 15. Čestné vyhlásenie žiadateľa. 

Spôsob overenia splnenia PPP zo strany poskytovateľa: Poskytovateľ overuje splnenie PPP prostredníctvom formulára ŽoNFP, časť 15. Čestné vyhlásenie žiadateľa.
Ukončenie uplatniteľnosti PPP: Do skončenia konania o ŽoNFP.

	Oprávnenosť miesta realizácie projektu
	Prijímateľ/partner je povinný realizovať projekt na oprávnenom území. 
Pre túto výzvu je oprávneným územím celé územie Slovenskej republiky.
Forma preukázania splnenia PPP zo strany žiadateľa: Údaje uvedené vo formulári ŽoNFP, časť 6. Miesto realizácie projektu.
Spôsob overenia splnenia PPP zo strany poskytovateľa: Na základe údajov poskytnutých v rámci dokumentácie ŽoNFP.
Ukončenie uplatniteľnosti PPP: Do skončenia trvania rozhodnutia o schválení ŽoNFP[footnoteRef:11].  [11:  Pozri poznámku pod čiarou č. 6. ] 


	Podmienka povinného definovania merateľných ukazovateľov projektu
	Výstupy, ktoré majú byť dosiahnuté realizáciou aktivít projektu musia byť kvantifikované prostredníctvom relevantných merateľných ukazovateľov Zoznam merateľných ukazovateľov projektu a iných údajov je uvedený v prílohe č. 4 výzvy. 
Forma preukázania splnenia PPP zo strany žiadateľa: Údaje uvedené vo formulári ŽoNFP, časť 10. Merateľné ukazovatele projektu.
Spôsob overenia splnenia PPP zo strany poskytovateľa: Na základe údajov poskytnutých v rámci dokumentácie ŽoNFP; v ITMS21+.
Ukončenie uplatniteľnosti PPP: Do skončenia trvania rozhodnutia o schválení ŽoNFP.11

	Podmienka zákazu vedenia výkonu rozhodnutia voči partnerovi
	Znenie podmienky: Voči partnerovi nesmie byť vedená exekúcia podľa exekučného poriadku[footnoteRef:12], ani vedený výkon rozhodnutia podľa osobitných predpisov, ktorého predmetom je nútený výkon povinnosti zaplatiť peňažnú sumu vo výške vymáhaného nároku, vrátane všetkých trov súvisiacich s výkonom rozhodnutia za všetky takto vykonávané exekúcie alebo iné výkony rozhodnutia vyššie ako 1 000 EUR požadovaného partnerom v podanej ŽoNFP. [12:  podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov] 

Voči partnerovi tiež nesmie byť vedený výkon rozhodnutia na plnenie inej povinnosti, ktorá nespočíva v zaplatení peňažnej sumy, pokiaľ táto nepeňažná povinnosť akokoľvek priamo alebo nepriamo súvisí s projektom, ktorý je predmetom podanej ŽoNFP žiadateľa.
V prípade, ak celková súhrnná výška vymáhaného nároku za všetky exekúcie alebo iné výkony rozhodnutia presiahla sumu 1 000 EUR, je pre účely posúdenia tejto podmienky rozhodujúca skutočnosť, či dlžná suma a všetky trovy súvisiace s výkonom rozhodnutia boli uhradené[footnoteRef:13], resp. bola dlžná suma a výška všetkých trov exekúcie zložené do zábezpeky v celkovej výške vymáhaného nároku, na osobitný účet exekútora, zriadený na tento účel podľa Exekučného poriadku. Uvedená PPP sa netýka výkonu rozhodnutia voči členom riadiacich a dozorných orgánov partnera, ale je relevantná vo vzťahu k subjektu partnera. [13:  V prípade, ak ide o exekučné konania začaté pred 01.04.2017, podmienka úhrady trov súvisiacich s výkonom rozhodnutia nie je relevantná v prípade, ak ide o exekúcie, od vykonania ktorých sa upúšťa] 

Forma preukázania splnenia podmienky zo strany žiadateľa: Bez osobitnej prílohy.
Spôsob overenia splnenia podmienky zo strany poskytovateľa: Prostredníctvom centrálneho registra exekúcií - www.cre.sk, príp. prostredníctvom Centrálna evidencia exekúcií - Ministerstvo spravodlivosti SR .
Ukončenie uplatniteľnosti PPP: Do skončenia trvania rozhodnutia o schválení ŽoNFP. V čase implementácie projektu je možné uplatniť prerušenie plnenia danej podmienky s tým, že partner je povinný podmienku opäť začať plniť v termíne stanovenom poskytovateľom – ak k opätovnému plneniu podmienky dôjde tak, že dočasné neplnenie nespôsobí ohrozenie cieľov projektu, podmienka sa nepovažuje za porušenú, t. j. nie je potrebné postupovať v zmysle čl. 65 NSU).[footnoteRef:14]  [14:  Pozri poznámku pod čiarou č. 6.] 


	Podmienka, že žiadateľ/partner nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 137 nariadenia č. 2024/2509)
	Znenie PPP: Žiadateľ/partner nemôže byť evidovaný v systéme včasného odhaľovania rizika a vylúčenia (EDES).
Forma preukázania splnenia PPP zo strany žiadateľa: Žiadateľ nepredkladá osobitnú prílohu.
Spôsob overenia splnenia PPP zo strany poskytovateľa: Údaje v Systéme včasného odhaľovania rizika a vylúčenia (EDES) a to v jeho neverejnej časti dostupnej na webovom sídle https://ec.europa.eu/budget/edes/index_en.cfm.
Ukončenie uplatniteľnosti PPP: Do skončenia konania o žiadosti NFP.



	Ďalšie skutočnosti týkajúce sa poskytovania príspevku
Ďalšie skutočnosti týkajúce sa poskytovania príspevku vyjadrujú súbor podmienok, ktoré sú uvedené už vo výzve, ale ktoré sa uplatnia až po skončení konania o ŽoNFP, počas trvania právoplatnosti rozhodnutia o schválení žiadosti.

	Časová oprávnenosť realizácie projektu a čas predloženia prvej ŽoNFP
	Hlavnú aktivitu projektu je prijímateľ/partner povinný začať realizovať najskôr od 1.1.2026 do vyčerpania zdrojov; max do 31.12.2029.
Čas predloženia prvej ŽoNFP zo strany žiadateľa je definovaný v časti „Spôsob podania ŽoNFP“.


	[bookmark: _Hlk209698738]Súlad s horizontálnymi princípmi 
	Projekt musí byť v súlade s horizontálnymi princípmi, ktoré sú definované v čl. 9 nariadenia o spoločných ustanoveniach[footnoteRef:15], s prihliadnutím na  dodržiavanie zásady rovnakého zaobchádzania a aktívneho podporovania mužov a žien vo všetkých aktivitách a činnostiach, najmä ak ide o prístup k zamestnaniu, odmeňovanie a pracovný postup, odborné vzdelávanie a pracovné podmienky.  [15:  https://www.eurofondy.gov.sk/wp-content/uploads/2022/06/Nariadenie-2021-1060-CELEX_32021R1060_SK_TXT.pdf] 

V projektoch je potrebné odstraňovať bariéry a zabraňovať všetkým formám diskriminácie, vytvárať podmienky, ktoré zohľadňujú špecifické potreby rozmanitých skupín obyvateľstva a zabezpečiť prístupnosť fyzického prostredia, dopravy, informácií a verejných služieb pre osoby so zdravotným postihnutím, v súlade s čl. 9 Dohovoru OSN o právach osôb so zdravotným postihnutím[footnoteRef:16]. [16:  https://www.mpsvr.sk/files/slovensky/uvod/legislativa/socialna-pomoc-podpora/dohovor-osn-pravach-osob-so-zdravotnym-postihnutim-opcny-protokol-sk-aj.pdf] 

Gestor HP upozorňuje žiadateľa, že plnenie súladu projektu s HP môže byť predmetom finančnej kontroly v implementácii projektu, ktorej právny základ vychádza z platného a účinného rozhodnutia o schválení ŽoNFP.
Čas plnenia/overenia:
V čase realizácie projektu na základe rozhodnutia o schválení ŽoNFP až do skončenia doby udržateľnosti projektu ( ak relevantné) v zmysle čl. 65 nariadenia o spoločných ustanoveniach.

	Podmienka uzavretia zmluvy o partnerstve
	Znenie podmienky: Prijímateľ je povinný mať uzatvorenú zmluvu o partnerstve s partnerom projektu.
Forma preukázania splnenia podmienky zo strany žiadateľa: Uzatvorená zmluva o partnerstve medzi prijímateľom a partnerom.
Spôsob overenia splnenia podmienky zo strany poskytovateľa: Centrálny register zmlúv, kde je predmetná zmluva o partnerstve zverejnená.
Čas overenia podmienky: Po skončení konania o ŽoNFP, po nadobudnutí právoplatnosti Rozhodnutia o schválení ŽoNFP.

	Oprávnenosť výdavkov
	Výdavky projektu musia byť v súlade s oprávnenými výdavkami v rámci tejto výzvy. Pre túto výzvu sú oprávnené výdavky podľa oprávneného typu akcie/hlavnej aktivity v rámci nasledovnej oblasti podpory:
Zabezpečenie kvalitných AK na všetkých úrovniach riadenia, implementácie, kontroly, auditu, boja proti korupcii a podvodom, pri monitorovaní dodržiavania zásady DNSH, vrátane podpory AK na regionálnej úrovni a pri investíciách na podporu MRK, ktoré sú nevyhnutné pre napĺňanie stratégií:
a) Financovanie AK – regionálna úroveň:
521 – Mzdové výdavky (výdavky na mzdy AK a výdavky na mzdy zamestnancov vykonávajúcich činnosti na základe dohôd o prácach vykonávaných mimo pracovného pomeru uzatvorených podľa Zákonníka práce, ktorí vykonávajú činnosti súvisiace s implementáciou fondov EÚ)
Žiadateľ sa pri príprave rozpočtu riadi Príručkou k oprávnenosti výdavkov (príloha č. 7 tejto výzvy), kde nájde podrobnejšie rozpísané oprávnené skupiny výdavkov zadefinované vo výzve, ako aj všeobecné podmienky oprávnenosti výdavkov. 
Alokácia žiadateľa
Alokácia žiadateľa má technický charakter (z dôvodu nastavenia ITMS21+) a je určená vo výške 0,05 EUR (zdroj ŠR).
Alokácie partnerov
Maximálna výška Celkových výdavkov na všetky projekty oprávneného partnera nesmie presiahnuť alokáciu, ktorá je uvedená nižšie v tabuľke. Prehľad alokácií jednotlivých partnerov:

	Partner
	Celková alokácia výzvy
	Alokácia výzvy
(bez vlastných zdrojov partnera)
	Osobné výdavky
	ostatné výdavky = 25 % paušál
	Zdroj EÚ vo výzve

	Banskobystrický samosprávny kraj
	1 519 475,97
	1 397 917,89
	1 215 580,78  
	  303 895,19
	1 062 569,55

	Košický samosprávny kraj
	2 083 126,35
	1 916 476,24
	 1 666 501,08 
	 416 625,27 
	1 456 730,26

	Nitriansky samosprávny kraj
	1 939 281,01
	1 784 138,53
	 1 551 424,80 
	 387 856,20 
	1 356 139,21

	Žilinský samosprávny kraj
	1 393 652,79
	1 282 160,57
	 1 114 922,23 
	 278 730,56 
	974 581,40

	Celkom
	6 935 536,12
	6 380 693,23
	5 548 428,89
	1 387 107,22
	4 850 020,42


Hospodárnosť a efektívnosť výdavkov projektu
Výdavky projektu musia spĺňať kritériá hospodárnosti a efektívnosti. Partner je povinný venovať dostatočnú pozornosť príprave podkladov na preukázanie hospodárnosti a efektívnosti výdavkov projektu. Žiadateľ využíva na preukázanie hospodárnosti a efektívnosti metodiku uvedenú v Opise projektu (vzor v prílohe č. 2 výzvy) a je povinný predložiť dokumentáciu v dostatočnom rozsahu a kvalite. Opis projektu musí obsahovať jasné a stručné informácie, ktoré preukazujú hospodárnosť a efektívnosť výdavkov projektu. Informácie, ktoré bezprostredne nepreukazujú hospodárnosť a efektívnosť výdavkov projektu sú neprípustné.
Paušálne financovanie
956 - Paušálna sadzba na pokrytie zostávajúcich oprávnených nákladov projektu podľa článku 56 NSU (nariadenie Európskeho parlamentu a Rady (EÚ) 2021/1060). 
V zmysle Nariadenia Európskeho parlamentu a Rady (EÚ) č. 2021/1060, čl. 56 sa pre výzvu stanovuje paušálna sadzba vo výške 25,00 % oprávnených priamych nákladov na zamestnancov na pokrytie zostávajúcich oprávnených nákladov okrem priamych nákladov na zamestnancov, ktoré sú predmetom oprávnených výdavkov uvedených v písm. a) tejto časti výzvy. Základňa pre výpočet paušálnej sadzby na pokrytie zostávajúcich oprávnených výdavkov projektu je skupina výdavkov 521 – Mzdové výdavky, ktoré sú zadefinované v písm. a) tejto časti výzvy. 
V prípade, že pri výpočte zostávajúcich oprávnených nákladov nastane situácia, že súčet celkových výdavkov (súčet oprávnených priamych nákladov na zamestnancov a zostávajúcich oprávnených nákladov) presiahne sumu určenú v časti výzvy s názvom „Výška finančných prostriedkov určených na vyčerpanie vo výzve (všetky zdroje)“, maximálny limit na uplatnenie celkových výdavkov je alokácia určená touto výzvou v časti „Výška finančných prostriedkov určených na vyčerpanie vo výzve (všetky zdroje)“.
Pri aplikácii uvedenej paušálnej sadzby nie je potrebné odôvodniť skutočné náklady v uvedenej kategórii výdavkov. Výdavky musia súvisieť s realizáciou projektu alebo musia byť nevyhnutné pre realizáciu projektu ako je uvedené v časti „PPP Oprávnenosť aktivít projektu“.
 
Žiadateľ je povinný zadefinovať typy výdavkov, ktoré plánuje použiť v projekte a to z dôvodu zamedzenia duplicitného financovania. Typy výdavkov zadefinuje bez vyčíslenia ich finančnej hodnoty do Opisu projektu (Príloha č. 2 tejto výzvy).
Za oprávnené výdavky v rámci skupiny výdavkov 956 sa považujú najmä:  
· mzdové výdavky zamestnancov vykonávajúcich podpornú činnosť (napr. mzdoví účtovníci, finanční účtovníci a pod.) v zmysle vymedzenia definície nepriamych výdavkov uvedenej v prílohe č. 1 Príručky k oprávnenosti výdavky (Kategórie nepriamych výdavkov),
· obstaranie dlhodobého hmotného majetku, pričom v prípade strojov, prístrojov a zariadení je cena definovaná podľa ustanovenia § 25 ods. 6 písm. a) zákona č. 431/2002 Z. z. o účtovníctve v znení neskorších predpisov (ďalej ako „zákon o účtovníctve“), resp. podľa vnútorného predpisu žiadateľa. Oprávnenými výdavkami na obstaranie dopravného prostriedky sú iba výdavky, ktoré boli použité na obstaranie dopravných prostriedkov s ekologickým pohonom v zmysle ustanovenia § 3 ods. 1 písm. b) bod 1 zákona č. 214/2021 Z. z. o podpore ekologických vozidiel cestnej dopravy a o zmene a doplnení niektorých zákonov. Finančné limity pre nákup dopravných prostriedkov štátnymi rozpočtovými organizáciami a štátnymi príspevkovými organizáciami sa zároveň riadia nariadením vlády SR č. 419/2014 Z. z. o limitoch výdavkov na obstaranie osobných automobilov štátnymi rozpočtovými organizáciami a štátnymi príspevkovými organizáciami v znení neskorších predpisov (ďalej ako „nariadenie vlády SR č. 419/2014 Z. z.“) a ich nákup musí byť v súlade so zásadou „nespôsobovať významnú škodu“,
· obstaranie dlhodobého nehmotného majetku, pričom oprávneným výdavkom na obstaranie dlhodobého nehmotného majetku je obstarávacia cena definovaná podľa ustanovenia § 25 ods. 6 písm. a) zákona o účtovníctve, resp. podľa vnútorného predpisu žiadateľa,
· nákup spotrebného materiálu (vrátane spotreby energií a ostatných neskladovateľných dodávok),
· cestovné náhrady,
· služby súvisiace s vyššie vymedzenými oblasťami podpory technickej pomoci (vrátane udržiavacích prác),
· ďalšie režijné a prevádzkové výdavky, 
· ostatné výdavky potrebné na dosiahnutie cieľa projektu.
V rámci posudzovania oprávnenosti výdavkov sa pri výkone administratívnej finančnej kontroly a finančnej kontroly na mieste kontroluje správna aplikácia paušálnej sadzby, a to určenie základne pre výpočet paušálnej sadzby, percentuálna výška paušálnej sadzby a matematický výpočet výšky výdavkov na ostatné oprávnené výdavky projektu určené paušálnou sadzbou.
Zjednodušené vykazovanie nákladov neznamená zrušenie povinnosti plne dodržiavať všetky uplatniteľné právne predpisy EÚ a vnútroštátne právne predpisy SR 





	Informácie k spôsobu predloženia ŽoNFP

	Spôsob podania ŽoNFP
	Žiadateľ je povinný predložiť ŽoNFP riadne a včas v zmysle § 16 ods. 4 zákona o príspevkoch z fondov, pričom definícia týchto podmienok je uvedená  vo Všeobecnej informácii k predkladaniu a schvaľovaniu žiadosti o poskytnutie nenávratného finančného príspevku (príloha č. 5 tejto výzvy). V uvedenom dokumente sú inštrukcie pre žiadateľa potrebné na prípravu a predloženie ŽoNFP. Dokument obsahuje tiež informácie o postupe schvaľovania ŽoNFP poskytovateľom a spôsob komunikácie žiadateľa s poskytovateľom.
Žiadateľ predkladá poskytovateľovi:
1.    vyplnený formulár ŽoNFP vrátane všetkých príloh elektronicky 
       prostredníctvom verejnej časti ITMS21+ a zároveň
2.    vyplnený formulár ŽoNFP bez príloh v písomnej forme, a to:
· v elektronickej podobe prostredníctvom elektronickej schránky               poskytovateľa 
· v listinnej podobe v origináli, opečiatkovaný a podpísaný na doručovaciu                adresu poskytovateľa uvedenú nižšie (adresa pre listinné podanie ŽoNFP) výlučne v prípade technického obmedzenia predloženia ŽoNFP prostredníctvom elektronickej schránky poskytovateľa.

Doplňujúce informácie poskytovateľom k spôsobu podania ŽoNFP sú uvedené v dokumente Usmernenie k realizácii projektov TP (príloha č. 6 tejto výzvy).

Žiadateľ o NFP je oprávnený predložiť v rámci výzvy súčasne vždy iba jednu žiadosť o NFP na konkrétne časové obdobie. Uvedené neplatí, ak bolo konanie o ŽoNFP ukončené s negatívnym výsledkom (rozhodnutím o zastavení konania o ŽoNFP, rozhodnutím o neschválení ŽoNFP). V takom prípade má žiadateľ možnosť po nadobudnutí právoplatnosti takéhoto rozhodnutia predložiť novú ŽoNFP.
Žiadateľ o NFP môže predložiť v rámci výzvy viacero žiadostí o NFP, iba ak pokrývajú rozdielne časové obdobie, aby nenastalo prekrývanie hlavných aktivít projektov.
Z dôvodu presunu zostatkovej alokácie z obdobia 2023 – 2025 do nasledujúceho obdobia 2026 – 2029 poskytovateľ navýši alokáciu v tejto výzve o zostatkovú alokáciu z predchádzajúceho obdobia. Toto navýšenie prebehne až po vysporiadaní obdobia 2023 – 2025, pričom najskorší možný termín predloženia ŽoNFP zo strany oprávneného žiadateľa je zo strany poskytovateľa určený po úhrade záverečnej ŽoP za obdobie 2023 – 2025. Ak je splnená podmienka podľa predchádzajúcej vety, žiadateľ je oprávnený predložiť prvú ŽoNFP za obdobie 2026 – 2029.
Poskytovateľ odporúča žiadateľovi, aby predložili iba jednu ŽoNFP na túto výzvu a túto prvú a zároveň jedinú ŽoNFP žiadateľ predkladal až po finančnom vysporiadaní obdobia 2023 – 2025, kedy bude výzva navýšená o zostatkovú alokáciu predchádzajúceho obdobia. Žiadateľ bude takto môcť jedinou ŽoNFP požiadať o celú alokáciu na obdobie 2026 – 2029. 
Žiadateľ vychádza pri príprave žiadosti o NFP aj z nasledovných dokumentov:
▪ aktuálna verzia Programu Slovensko, zverejnená na https://www.eurofondy.gov.sk/dokumenty-a-publikacie/dokumenty/;
▪ Uznesenie vlády SR č. 488/2023 k Stanoveniu počtu AK financovaných z TP fondov EÚ v programovom období 2021 - 2027 a nastaveniu systému financovania AK v programovom období 2021 – 2027, zverejnené na https://cpv.mirri.gov.sk/stranka/dokumenty-na-stiahnutie.
Pri vypĺňaní formuláru ŽoNFP postupuje žiadateľ podľa vzorového formulára ŽoNFP, ktorý je prílohou č. 1 tejto výzvy.

	Miesto pre podanie ŽoNFP
	Identifikácia elektronickej schránky:
V zmysle § 17 ods. 1 a 3 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov  je žiadateľ povinný doručiť ŽoNFP elektronicky do schránky MIRRI SR prostredníctvom Ústredného portálu verejnej správy na adrese www.slovensko.sk (identifikácia schránky: MIRRI SR, IČO: 50349287, číslo schránky: E0006167914).  Za účelom upresnenia je potrebné na konci predmetu elektronickej správy doplniť pomlčku a výraz „Technická pomoc“.
Adresa pre listinné podanie ŽoNFP:
Žiadosť o NFP, vrátane všetkých príloh, je možné doručiť v listinnej podobe v jednom origináli (vytlačenom po odoslaní prostredníctvom ITMS21+ a podpísanom) a jednej kópii:
· doporučenou poštou alebo kuriérskou službou na adresu:
Ministerstvo investícií, regionálneho rozvoja a informatizácie Slovenskej republiky 
sekcia programovania a podpory Programu Slovensko
odbor technickej pomoci, oddelenie implementácie projektov TP
Pribinova 4195/25 
811  09 Bratislava

· osobne v pracovných dňoch: 
· Po – Št: 8:00 - 12:00 h a 12:30 - 14:40 h (obedňajšia prestávka 12:00 - 12:30 h) 
Pi: 8:00 - 12:00 h a 12:30 - 14:00 h (obedňajšia prestávka 12:00 - 12:30 h):
podateľňa Ministerstva investícií, regionálneho rozvoja a informatizácie Slovenskej republiky 
Pribinova 4195/25 
811 09 Bratislava



	Predpokladaná lehota na vydanie rozhodnutia v konaní o ŽoNFP

	Rozhodnutie o žiadosti o poskytnutí nenávratného finančného príspevku (ďalej aj „ŽoNFP“) bude vydané najneskôr do 50 pracovných dní od predloženia ŽoNFP. 
Poskytovateľ je oprávnený predĺžiť lehotu na vydanie rozhodnutia o ŽoNFP v prípade, ak nie je možné ukončiť konanie o ŽoNFP do 50 pracovných dní od predloženia ŽoNFP. 
V prípade, že zo strany poskytovateľa nemôžu byť lehoty dodržané v zmysle predchádzajúcich odsekov, poskytovateľ informuje žiadateľa o dôvodoch nedodržania lehôt, ako aj o nových lehotách, zverejnením oznamu na webovej stránke www.eurofondy.gov.sk, prostredníctvom ITMS21+ a tiež zaslaním na kontaktnú     e-mailovú adresu uvedenú v ŽoNFP. V prípade, že nové lehoty nemôžu byť dodržané, postupuje poskytovateľ obdobne.
Do lehoty na vydanie rozhodnutia sa nezapočítava čas potrebný na predloženie náležitostí zo strany žiadateľa na základe výzvy zaslanej poskytovateľom (t. j. prerušuje sa dňom zaslania výzvy na doplnenie chýbajúcich náležitostí a začína plynúť dňom doručenia náležitostí poskytovateľovi).



	Ďalšie formálne náležitosti

	Spôsob financovania
	V rámci tejto výzvy je určený spôsob financovania v súlade s platnou Príručkou k finančnému riadeniu fondov EÚ na programové obdobie 2021 – 2027 (https://www.mfsr.sk/sk/financne-vztahy-eu/povstupove-fondy-eu/programove-obdobie-2021-2027/prirucka-k-financnemu-riadeniu-fondov-eu-programove-obdobie-2021-2027/).
Prostriedky EÚ a štátneho rozpočtu na spolufinancovanie sú prijímateľom poskytované:
· systémom predfinancovania
· systémom zálohových platieb
· systémom refundácie
· kombináciou systému predfinancovania a refundácie
· kombináciou systému zálohových platieb a refundácie
· kombináciou systému predfinancovania so systémom zálohových platieb – za podmienky, že sú jasne identifikované typy výdavkov (rozpočtové položky projektu) určené pre systém predfinancovania a systém zálohových platieb na účely výpočtu maximálnej výšky poskytnutej zálohovej platby. Prijímateľ v spolupráci s poskytovateľom pred prvou žiadosťou o poskytnutie zálohovej platby zabezpečí identifikáciu jednotlivých typov výdavkov (rozpočtových položiek projektu), ktoré budú financované systémom zálohovej platby. Identifikáciu prijímateľ oznámi poskytovateľovi.
Forma poskytovaného príspevku: nenávratný finančný príspevok.

	Zabezpečenie pohľadávky
	Poskytovateľ nevyžaduje zabezpečenie pohľadávky (ani budúcej) poskytovateľa voči prijímateľovi, ktorá by mu mohla vzniknúť z rozhodnutia o schválení žiadosti o NFP.








	Poskytovanie informácií k príprave ŽoNFP[footnoteRef:17] [17:  Otázky týkajúce sa technických nastavení informačných systémov (napr. nastavenie ITMS21+, prihlásenie do ITMS21+, a pod.) smerujú prijímatelia priamo na IT podporu predmetných informačných systémov (napr. itms@datacentrum.sk, helpdesk.datacentrum.sk a pod.).] 


	Kontaktné údaje poskytovateľa a spôsob komunikácie s poskytovateľom
	Bližšie informácie týkajúce sa výzvy a prípravy ŽoNFP je možné získať:
- telefonicky na telefónnych číslach:  02/2092 8483
02/2092 8484
02/2092 8485
02/2092 8481
02/2092 8479
- e-mailom na adrese: projektytp@mirri.gov.sk 
- písomne na kontaktnej adrese poskytovateľa: 
Ministerstvo investícií, regionálneho rozvoja a informatizácie SR 
sekcia programovania a podpory Programu Slovensko
odbor technickej pomoci, oddelenie implementácie projektov TP 
Pribinova 4195/25  
811  09 Bratislava
- osobne v pracovných dňoch v čase 8:30 hod. - 14:30 hod. na kontaktnej adrese: 
Ministerstvo investícií, regionálneho rozvoja a informatizácie SR 
sekcia programovania a podpory Programu Slovensko
odbor technickej pomoci, oddelenie implementácie projektov TP 
Pribinova 4195/25
811 09 Bratislava
V prípade záujmu o osobnú konzultáciu s pracovníkmi poskytovateľa  je nutné vopred si dohodnúť  termín stretnutia.
Záväzné informácie sú žiadateľom poskytované výlučne v písomnej forme. Informácie poskytované ústne nemajú záväzný charakter a žiadateľ sa na ne nemôže odvolávať.



	Identifikácia synergických a komplementárnych účinkov

	Synergické a komplementárne účinky
	Nerelevantné pre projekty technickej pomoci



	Zmena a zrušenie výzvy

	Zmena a zrušenie výzvy
	Poskytovateľ je oprávnený v súlade s § 14 ods. 4 až 7 zákona č. 121/2022 o príspevkoch z fondov EÚ a o zmene a doplnení niektorých zákonov (ďalej len „zákon o príspevkoch z fondov EÚ“) výzvu zmeniť alebo zrušiť. 
Poskytovateľ môže výzvu s uzavretím na základe inej skutočnosti zmeniť v celom rozsahu do vydania prvého rozhodnutia (vrátane podmienok poskytnutia príspevku) v súlade s § 14 ods. 4 zákona č. 121/2022 o príspevkoch z fondov EÚ a o zmene a doplnení niektorých zákonov. Za prvé rozhodnutie sa nepovažuje rozhodnutie o zastavení konania podľa § 17 ods. 1 zákona o príspevkoch z fondov EÚ. Pri zmene výzvy musia byť dodržané princípy podľa § 2 ods. 2 zákona o príspevkoch z fondov EÚ, t. j. princíp partnerstva a viacúrovňového riadenia; princíp nediskriminácie, princíp transparentnosti, princíp hospodárnosti, princíp efektívnosti, princíp účelnosti a princíp účinnosti; uplatňovaný je aj zákaz konfliktu záujmov. Informáciu o zmene výzvy vrátane zdôvodnenia tejto zmeny zverejní poskytovateľ prostredníctvom ITMS21+.
Poskytovateľ umožní žiadateľovi doplniť alebo zmeniť žiadosť podanú do termínu zmeny výzvy, ak ide o takú zmenu výzvy, ktorou môže byť skôr podaná žiadosť dotknutá; poskytovateľ písomne informuje žiadateľa a určí primeranú lehotu na doplnenie alebo zmenu žiadosti, ktorá nesmie byť kratšia ako 10 pracovných dní. Rozhodnutie, ktoré bolo vydané na základe výzvy do jej zmeny, nie je zmenou výzvy dotknuté.
Poskytovateľ môže kedykoľvek po zverejnení výzvy zmeniť formálne náležitosti výzvy, ďalšie skutočnosti týkajúce sa poskytovania príspevku, ktoré nemajú charakter podmienky poskytnutia príspevku, a prílohy. Zverejnenie zmien spolu s ich odôvodením zverejní poskytovateľ prostredníctvom ITMS21+.
Poskytovateľ môže výzvu zrušiť. Rozhodnutie, ktoré bolo vydané na základe výzvy do jej zrušenia, je zrušením výzvy nedotknuté. Poskytovateľ predloženú žiadosť podanú do zrušenia výzvy, o ktorej nebolo rozhodnuté podľa § 16 alebo § 17 zákona o príspevkoch z fondov EÚ, žiadateľovi vráti. Informáciu o zrušení výzvy a zdôvodnenie jej zrušenia zverejní poskytovateľ prostredníctvom ITMS21+.



	Prílohy výzvy

	1. Formulár žiadosti o NFP

	2. Vzor povinnej prílohy k žiadosti o NFP - Opis projektu

	3. Kritériá pre výber projektov

	4. Zoznam merateľných ukazovateľov projektu a iných údajov

	5. Všeobecná informácia k predkladaniu a schvaľovaniu žiadosti o poskytnutie nenávratného finančného príspevku, aktuálna verzia zverejnená na 
https://www.eurofondy.gov.sk/dokumenty-a-publikacie/metodicke-dokumenty/

	6. Usmernenie k realizácii projektov TP, aktuálna verzia zverejnená na https://eurofondy.gov.sk/dokumenty-a-publikacie/metodicke-dokumenty/

	7. Príručka k oprávnenosti výdavkov, aktuálna verzia zverejnená na 
https://www.eurofondy.gov.sk/dokumenty-a-publikacie/metodicke-dokumenty/

	8. Príručka k procesu a kontrole verejného obstarávania/obstarávania, aktuálna verzia zverejnená na 
https://www.eurofondy.gov.sk/dokumenty-a-publikacie/metodicke-dokumenty/

